text: [{"text_idx": "#000000", "text": "Byrngem iakhih sa ki Nonghikai SSA ba pynsahteng ka Sorkar ban siew ia ka tulop"}, {"text_idx": "#000002", "text": "Haba iakren bad ki nongthoh khubor, u President ka MSSASA Bah Artistotle Rymbai ula ong ba ka Synjuk kala kyntu ia u Myntri ka Tnad Pule Puthi ka Jylla ma Lahkmen Rymbui ba un tukar lang ha ka jingiakynduh ia u hynne ka sngi."}, {"text_idx": "#000003", "text": "\u201cNgi la kyntu ia u ba ka Sorkar Jylla ka dei ban pyllait noh ia ka tulop ba pynsahteng jong ngi kaba dei jong u bnai Rymphang bad Lber jong u snem mang tyngka 2020-21 hashuwa ka 15 tarik Naitung, lem kumta kan pynbor ia ngi ban iamih sha surok ban dawa ia la ka jong ka hok\u201d ula bynrap."}, {"text_idx": "#000004", "text": "U Bah Aristotle ula pyntip ba u Myntri ka Tnad Pule Puthi ula iathuh ba ka daw jong ka jingslem ban pyllait ia kane ka tulop ba arbnai jong ka mang tyngka 2020-2021 ja dei namar ka jingduna pisa kaba ka Tnad ka ioh naka Sorkar Meghalaya bad ka Sorkar India."}, {"text_idx": "#000005", "text": "U pyntip ba nalor kane ka tulop ba sahteng, ka MSSASA kala iakren ruh halor ka jingpynkiew ia ka tulop ia baroh ki Nonghikai SSA bad ruh halor ka jingtyrwa ba ai jingmut ia ka Sorkar Jylla ban pynmang kham bun ia ka jingmang pisa na ka mang tyngka ka Jylla ban pyntreikam ia ka skhim SSA ha ka Jylla."}, {"text_idx": "#000006", "text": "U Bah Aritstotle ula pyntip ba u Myntri ula ai ka jingkular ia ka Association ba ka Tnad kala shong pyrkhat halor kane ka jingdawa khamtam haba iadei bad ka tulop ba arbnai."}, {"text_idx": "#000007", "text": "U la bynrap ba u Myntri u la pyntip ruh ia ka Association ba shen un sa rah iakren ia kane ka kam bad u Myntri Rangbah ka Jylla ban pyllait noh ia ka pisa na ka mang tyngka ka Jylla ban siew noh ia ka tulop ba arbnai jong ki Nonghikai SSA."}, {"text_idx": "#000008", "text": "\u2018Age is just a number\u2019: 53-year-old graduates from Balawan College; KSU felicitates her"}, {"text_idx": "#000009", "text": "Kem ka NIA ia u nong Manipur ba iasuhbuit ban hiar thma ia ka Sorkar India"}]